**Μουσείο Μαστίχας Χίου | Εκπαιδευτικά Προγράμματα**

**Ζώα και φυτά…αλλιώς!**

**Απευθύνεται** σε μαθητές προσχολικής και πρώτης σχολικής ηλικίας (Νηπιαγωγείο-Γ Δημοτικού).

**Σύντομη περιγραφή:** Τα βιβλία των εκδόσεων του ΠΙΟΠ γίνονται το όχημα για να ανακαλύψουμε την πλούσια πανίδα (τα πουλιά, τα θηλαστικά, τα ερπετά και τα αμφίβια) που ζουν στην περιοχή της Χίου. Τα παιδιά χωρίζονται σε τρεις ομάδες και δημιουργούν ένα «πανό» με τα ζώα στο φυσικό τους περιβάλλον, γνωρίζοντας τα βασικά και τα συμπληρωματικά χρώματα και ζωγραφίζοντας χωρίς πινέλα, χρησιμοποιώντας μόνο χρώμα και τα δάχτυλά τους!

**Προεργασία στο σχολείο**: Κατόπιν αίτησης, αποστέλλονται δωρεάν τα βιβλία των Φίλιππου Κατσιγιάννη - Andrea Bonetti, *Φυτά της περιοχής Στυμφαλίας, Πουλιά της περιοχής Στυμφαλίας*, *Θηλαστικά της περιοχής Στυμφαλίας*, *Ερπετά και αμφίβια της περιοχής Στυμφαλίας* των εκδόσεων του ΠΙΟΠ για την προετοιμασία των παιδιών και των εκπαιδευτικών.

**Παίζοντας...τότε και τώρα**

**Απευθύνεται** σε μαθητές Δ-Στ Δημοτικού.

**Σύντομη περιγραφή**: Συνδέεται άμεσα με τη σχολική ύλη της Ιστορίας (Δ’ – ΣΤ’ Δημοτικού). Η γνωριμία με τα παιχνίδια που έπαιζαν τα παιδιά στην Κλασική Εποχή, σε συνδυασμό με την εξοικείωση με το χρονικό πλαίσιο και το πολιτισμικό περιβάλλον της Αθήνας του 5ου αιώνα π.Χ. αποτελούν στόχο του προγράμματος. Την ανάγνωση αποσπασμάτων της ιστορίας του Χρ. Μπουλώτη «Ένα κορίτσι φτερουγίζει στον Κεραμεικό», ακολουθεί εκπαιδευτικό πρόγραμμα επικεντρωμένο στην συγκριτική παρουσίαση αρχαίων και σύγχρονων παιχνιδιών, μέσω προβολής αντίστοιχου οπτικού υλικού και συζήτησης με τους μαθητές. Το πρόγραμμα ολοκληρώνεται με την κατασκευή μορφών με αρθρωτά μέλη από τα παιδιά.

**Προεργασία στο σχολείο**: Κατόπιν αίτησης, αποστέλλεται δωρεάν το βιβλίο του Χρ. Μπουλώτη, «Ένα κορίτσι φτερουγίζει στον Κεραμεικό», που κυκλοφορεί από τις εκδόσεις του ΠΙΟΠ, για την προετοιμασία των παιδιών και των εκπαιδευτικών.

**ΕΛα ΜΑζί μας**

**Απευθύνεται** σε μαθητές Πρωτοβάθμιας και Δευτεροβάθμιας Εκπαίδευσης, με προσαρμογή.

**Σύντομη περιγραφή: Συνδέεται άμεσα με τα μαθήματα** Ιστορίας, Εικαστικών, Ελεύθερου και Γραμμικού Σχεδίου και Τεχνολογίας. Περιλαμβάνει περιήγηση μικρής διάρκειας στην ενότητα για την ιστορία της Ένωσης Μαστιχοπαραγωγών Χίου και του εργοστασίου της και αναπαράσταση της διαδικασίας παραγωγής τσίχλας. Τα μηχανήματα του εργοστασίου της ΕΜΧ τίθενται σε λειτουργία και οι μαθητές βιώνουν την εμπειρία ενός εργάτη στο εργοστάσιο παραγωγής τσίχλας. Στη συνέχεια ανά ομάδες, οι μαθητές διαμορφώνουν τη ζύμη και τα κουφέτα, σχεδιάζουν, κόβουν και συναρμολογούν τις συσκευασίες.

**Αρχιτεκτονική στα Νοτιόχωρα της Χίου**

**Απευθύνεται** σε μαθητές Δευτεροβάθμιας Εκπαίδευσης.

**Σύντομη περιγραφή:** **Συνδέεται άμεσα με τα μαθήματα** Ιστορίας, Γεωμετρίας, Ελεύθερου και Γραμμικού Σχεδίου και Καλλιτεχνικών**.**  Στόχος είναι να αναδειχθεί η οικιστική αρχιτεκτονική και ο αγροτικός χώρος της νότιας Χίου, με αναφορές στην οργάνωση και χρήση του χώρου, υπό το πρισμάτων αναγκών της καθημερινής ζωής των κατοίκων παρουσιάζει έντονο ενδιαφέρον. Δίνοντας έμφαση σε οικίες του αρχαιολογικού χώρου του Εμποριού, των Μαστιχοχωρίων αλλά και του αγροτικού χώρου, γίνονται αναφορές στην οργάνωση και χρήση του χώρου, υπό το πρίσμα των αναγκών της καθημερινής ζωής των κατοίκων (στη χωροταξία, τις οικίες και τη διακόσμησή τους). Παρουσίαση βασικών χαρακτηριστικών δύο οικισμών) και σύνδεση της αρχιτεκτονικής με την καθημερινή ζωή των ανθρώπων κάθε εποχής. Στο πλαίσιο της δραστηριότητας, τα παιδιά χωρίζονται σε ομάδες για να κατασκευάσουν και να διακοσμήσουν ομοιώματα οικιών.

**Ελάτε να υφάνουμε**

**Απευθύνεται** σε μαθητές Νηπιαγωγείου-Δημοτικού-Γυμνασίου-Λυκείου.

**Σύντομη περιγραφή:**

Με έμπνευση την παραδοσιακή χιώτικη φορεσιά, οι μαθητές αναγνωρίζουν τις υφές υφασμάτων, συζητούν για τις διαφορές των παραδοσιακών χιώτικων φορεσιών και δημιουργούν με νήματα το δικό τους μικρό υφαντό σε τελάρα υφαντικής, προκειμένου να αντιληφθούν απλοποιημένη τη βασική διαδικασία της ύφανσης στον αργαλειό.

**Προεργασία στο σχολείο**: Κατόπιν αίτησης, αποστέλλονται δωρεάν το σχετικό εκπαιδευτικό υλικό για την προετοιμασία των παιδιών και των εκπαιδευτικών.

**Η μόδα και τα σύμβολά της**

**Απευθύνεται** σε μαθητές Γυμνασίου και Λυκείου.

**Σύντομη περιγραφή**: Μέσα από παρουσίαση οπτικού υλικού, συζήτηση και παρατήρηση επιλεγμένων αντικειμένων των συλλογών του ΠΙΟΠ, αποκαλύπτονται στους μαθητές μυστικά αιώνων για τη δημιουργία και τη χρήση των ενδυμάτων. Κατά τη διάρκεια του προγράμματος, οι μαθητές ανακαλύπτουν, μεταξύ άλλων, πόσο «αρχαία» είναι το μπικίνι και το τατουάζ, τις διαφορές μεταξύ αστικής και τοπικής φορεσιάς, ποια φόρεσε για πρώτη φορά λευκό νυφικό, αντικαθιστώντας τις τοπικές φορεσιές. Στη συνέχεια ενώ, αφού παρατηρήσουν και αγγίξουν ρούχα άλλων εποχών, θα έχουν την ευκαιρία να δημιουργήσουν ένα…μικροσκοπικό ένδυμα, εμπνευσμένο από όλα όσα έχουν δει και πληροφορηθεί.

Ημερομηνία: ………………….

Προς το

Πολιτιστικό Ίδρυμα Ομίλου Πειραιώς

Αγγέλου Γέροντα 6, 105 58 Αθήνα

piop@piraeusbank.gr

**ΑΙΤΗΜΑ ΠΡΑΓΜΑΤΟΠΟΙΗΣΗΣ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ**

Με το παρόν αιτούμαστε την πραγματοποίηση του εκπαιδευτικού προγράμματος:

…………………………………………………………………………………....................

κατά την επίσκεψή μας - στο Δίκτυο Μουσείων ΠΙΟΠ 

 Μουσείο ……………………………………………..

 -στο Κτήριο ΠΙΟΠ Ταύρου 

την ………………………………./……/…… και ώρα …………

Συνολικά, θα επισκεφθούμε το ΠΙΟΠ …… μαθητές και …… συνοδοί και εκπαιδευτικοί.

Επίσης, θα θέλαμε να αποσταλεί το απαραίτητο εκπαιδευτικό υλικό (βιβλία) για την προετοιμασία των μαθητών στο σχολείο μας:

Διεύθυνση: ……………………………………………………………………………………….

Υπόψη κ. ……………………………….τηλ.: ……………………... email: …………………….

(Αριθμός Πρωτοκόλλου Σχολείου, σφραγίδα και υπογραφή)

ΣΧΟΛΙΑ – ΠΑΡΑΤΗΡΗΣΕΙΣ ΓΙΑ ΤΟ ΠΡΟΓΡΑΜΜΑ: ………………………………….

………………………………………………………………………………………………

………………………………………………………………………………………………